Abraham Fraunce

Abraham Fraunce (født mellom 1558 og 1560? – død i 1592 eller 1593?) var en poet i den engelske renessanse.

 Liv 
Fraunces var fra Shropshire hvor han ble født en gang mellom 1558 og 1560. Hans navn opptrer på en liste over elever ved Shrewsbury School i januar 1571,Malone, Edmond (1821): The Life of William Shakespeare. Vol II of The Plays and Poems of William Shakespeare. s. 240: «Abraham Fraunce, den personen som vi nå snakker om, ble oppfostret ved friskolen ved Shrewsbury hvor den fornemme mr. Ashton var rektor; hans navn står som nummer 25 på listen over opptaket for januar 1571 i registeret som ble holdt av den herren.» og han begynte på St John's College ved University of Cambridge i 1576, ble medlem (fellow) i 1580/1581.France, Abraham  i Venn, J. & J. A., Alumni Cantabrigienses, Cambridge University Press, 10 bind, 1922–1958. Han skrev et komisk teaterstykke på latin titulert Victoria som ble dedikert sir Philip Sidney. Det ble antagelig skrevet ved Cambridge hvor han ble inntil han hadde tatt sin grad master of art (postgraduate) i 1583. Han ble kalt til advokatstanden ved Gray's Inn i 1588, og praktiserte åpenbart som advokat i grensetraktene mot Wales.

Etter at hans patron Philip Sidney døde ble Fraunce beskyttet av Sidneys søster, Mary Sidney, grevinne av Pembroke (en av de første kjente engelske kvinner som fikk betydelig omdømme for sine litterære verker, oversettelser og litterære beskyttelse). Han siste verk ble utgitt i 1592. I henhold til folkemninnegranskeren fra 1800-tallet, Joseph Hunter, i hans Chorus Vatum, skrev Fraunce i 1633 et Epithalamium (et bryllupsdikt) til ære for ekteskapet til lady Magdalen Egerton, den syvende datteren til jarlen av Bridgwater, noe som antyder at han var i sistnevntes tjeneste. Det har lenge vært antatt at Fraunce døde enten i 1633 eller rett etter, men nyere forskning synes å plassere hans død i 1592 eller kanskje 1593,Brennan, Michael G.: «The Date of the Death of Abraham Fraunce», Library, 6th series, bind 5, 1983, ss. 391-392. og tilskriver det ovennevnte Cutler-Egerton-epithalamium isteden til Abraham Darcie.Skretkowicz, Victor: «Abraham Fraunce and Abraham Darcie», Library, 5th series, bind 31, 1976, ss. 239-242.

 Kjente verker 

Hans verker er:
The Lamentations of Amintas for the death of Phyllis (1587), en versjon på engelsk heksameter for hans venn, Thomas Watsons, latinske Amyntas
The Lawiers Logike, exemplifying the praecepts of Logike by the practise of the common Lawe (1585)
The Arcadian Rhetorike (1588)
Abrahami Fransi Insignium, Armorum ... explicatio (1588)
 Grevinnen av Pembrokes Yvychurch (1591/1592), inneholder en oversettelse av Tassos Aminta, et nytrykk av hans tidligere versjon av Watson
The Lamentation of Corydon for the love of Alexis (Vergil, hyrdedikt II), en kort oversettelse fra Heliodor, og i en tredje del (1592) Aminta's Dale, en samling av «innbilske fortellinger» antatt å være beslektet med nymfene til Ivychurch
Grevinnen av Pembrokes Emanuell (1591)
Den tredje del av Pembrokes Ivychurch, titulert Aminta's Dale (1592)
Victoria, a Latin Comedy (skrevet før eller i året 1583; ikke utgitt før 1906).Victoria, a Latin Comedy

Arcadian Rhetorike («Arkadiske retorikk») støtter seg i stor grad på tidligere avhandlinger, men har en særlig interesse ved dens referanser til Edmund Spenser, og Fraunce siterer fra Faerie Queene et år før utgivelsen av de første bøkene. I Colin Clouts Come Home Again, snakker Spenser om Fraunce som Corydon, i henvisning til hans oversettelse av Vergils andre hyrdedikt. Hans dikt er skrevet i klassiske versemål, og han ble ansett av sine samtidige som den beste eksponent av Gabriel Harveys teori. Selv Thomas Nashe hadde et godt ord å si om «sweete Master Fraunce».

Grevinnen av Pembrokes Emanuell, heksameter om Kristi fødsel og pasjon med versjoner av en del salmer ble trykket på nytt av Alexander Grosart i det tredje bindet av hans Miscellanies of the Fuller Worthies’ Library (1872). Joseph Hunter i hans Chorus Vatum hevdet at fem av Fraunces sanger ble inkludert i Sidneys Astrophel and Stella, men disse ble antagelig ikke tilskrevet til Fraunce, men til Thomas Campion. 

Forskeren Dana Sutton har argumentert for at Fraunce kan ha vært forfatteren av Hymenaeus (1578).«Introduction to Hymenaeus»Abraham Fraunce (?), Hymenaeus (1578)

Victoria ble utgitt for første gang i W. Bangs Materialien zur Kunde des älteren Englischen Dramas, bind xiv, 1906, ved professor G. C. Moore Smith.

 Referanser 

 Litteratur 

 Barker, William: «Abraham Fraunce (cirka 1560 – 1592 or 1593)», The Dictionary of Literary Biography, Volume 236: British Rhetoricians and Logicians, 1500-1660, First Series, Detroit: Gale, 2001, ss. 140-156.
 Moore Smith, G. C. (red.): Victoria: A Latin Comedy, av Abraham Fraunce, Louvain, Belgium: A. Uystpruyst, 1906.
 McCormick, Mary M. (red.): A Critical Edition of Abraham Fraunce's 'The Sheapheardes Logike' and 'Twooe General Discourses', doktoravhandling, St. Louis University, 1968.

Kategori:Engelske dramatikere
Kategori:Engelske lyrikere
Kategori:Personer i Tudortiden
Kategori:personer fra Shrewsbury